Ελαιώνας Σερρών

Ο Ελαιώνας είναι ημιορεινός οικισμός που βρίσκεται στην Περιφερειακή Ενότητα Σερρών, 11 χλμ. βορειοανατολικά από την πόλη των Σερρών, και υπάγεται διοικητικά στον δήμο Σερρών. Σύμφωνα με την απογραφή του 2011 έχει πληθυσμό 338 κατοίκων, ενώ σύμφωνα με την απογραφή του 2001 είχε πληθυσμό 300 κατοίκων. Μέχρι το 1928 ονομαζόταν «Ντουτλή».

Ιστορία

Αρχαιότητα
Υπάρχουν πληροφορίες ότι κοντά στο χωριό είχαν βρεθεί παλιότερα ελληνικές επιτύμβιες επιγραφές ρωμαϊκών χρόνων, ενώ στο ξωκλήσι της «Παναγίας» αποκαλύφτηκαν θεμέλια ρωμαϊκών χτισμάτων.   Με βάση τα στοιχεία αυτά και σε συνδυασμό με την παρουσία του γειτονικού χαρακτηριστικού τοπωνυμίου «Γκραντίστα», εικάζεται η ύπαρξη εδώ ενός ρωμαϊκού οικισμού. 
Από τα πλούσια βοσκοτόπια στη γύρω περιοχή συμπεραίνεται ότι ο οικισμός είχε καθαρά κτηνοτροφικό χαρακτήρα. Εξάλλου, κατείχε μια πολύ στρατηγική θέση, καθώς ασκούσε έλεγχο στο ρωμαϊκό δρόμο που από την πόλη των Σερρών οδηγούσε, μέσω Βροντούς και Νευροκοπίου, στην αρχαία Νικόπολη του Νέστου, στον άνω ρου του ποταμού Νέστου.

Προσωπικότητες 

 Γεννήθηκαν στον Ελαιώνα
 Νικόλαος Ψωμάς, Έλληνας πράκτορας Μακεδονομάχος (Γ' τάξεως)

Παραπομπές 

Χωριά του νομού Σερρών
Δήμος Σερρών